Sjursøytunnelen

Sjursøytunnelen er en 270 meter lang  tunnel i Oslo som tidligere ble brukt som veitunnel. Tunnelen går fra nordøstsiden av rundkjøringen på Kongshavnveien ved Sjursøya og til Mosseveiens nordgående løp. Tunnelen ble anlagt i forbindelse med utbyggingen av havna på Sjursøya. I mange år hadde tunnelen trafikk i begge retninger til og fra Mosseveiens nordgående løp, før den så ble enveiskjørt fra havna til Mosseveien.

I 2015 begynte Jernbaneverket å lage adkomsttunneler fra Sjursøytunnelen, for å kunne bygge tunneler i forbindelse med Follobanen-prosjektet.Jbv.no  - Første tunnelsalve avfyrt i Sjursøytunnelen (06.11.2015) Tunnelen har f.o.m våren 2016 fått fastmonterte gjerder foran seg, og jernbaneverket uttalte: «Tunnelen er overtatt på permanent basis, og vil bli brukt som nødutgang når Follobanen står ferdig i 2021.»

 Referanser 
Vegvesenets vegkart

Kategori:Veitunneler i Oslo
Kategori:Veier i bydel Nordstrand
Kategori:Introduksjonsår ikke oppgitt
Kategori:Follobanen
Kategori:Nedlagte veitunneler i Norge